**Annex 1**

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສະຫະພັນແມ່ຍິງແຂວງ

**ບົດລາຍງານ**

**ຮຽນ:** ທ່ານຫົວຫໜ້າຜູ່ປະສານງານ ແລະທ່ານຫົວໜ້າຊ່ຽວຊານໂຄງການ ຕາບີ

**ທີ່ນະຄອນຫລວງ ວຽງຈັນ**.

**ເລື່ອງ:** ສັງລວມໜ້າວຽກທີ່ໄດ້ຮັບການປະຕິບັດປະຈໍາເດືອນ ເມສາ 2016

* 1. **ໃຫ້ທິດຊີ້ນໍາ, ນໍາພາອອກແບບວິທີການ ແລະເຄື່ອງມື, ວາງແຜນ, ຮ່ວມຈັດຕັ້ງປະຕິບັດຝຶກອົບຮົມກ່ຽວກັບຂະບວນການຜະລິດໄຄແຜ່ນ, ລົງຊຸກຍູ້, ກວດກາ, ຕິດຕາມ ແລະ ການປະເມີນຜົນກິດຈະກໍາ ເພືອ່ຜັນຂະຫຍາຍແຜນການ ແລະສອດຄອ່ງກັບແຜນການພັດທະນາສະຫະພັນແມ່ຍິງທີ່ວາງອອກ :**
		1. ລົງຕິດຕາມຄວາມຄືບໜ້າຂອງການບົວລະບັດຮັກສາ, ການເກີດຂອງເຫັດບົດ, ເຫັດຂາວຢູ່ 5 ບ້ານ ເປົ້າຫມາຍ.
	2. **ອອກແບບ, ເຄື່ອງມື, ວິທີການ ແລະ ຂະບວນການເກັບກໍາ ຫຼື ສຶກສາຂໍ້ມູນ ຫຼື ບັນທຶກຂໍ້ມູນ ແລະ ວິເຄາະຂໍ້ມູນຜົນໄດ້ຮັບ ຕ່າງໆຂອງການຈັດຕັ້ງປະຕິບັດກິດຈະກໍາຍ່ອຍ ຫຼື ໂຄງການຍ່ອຍ (ການປູກເຫັດທໍາມະຊາດ) ແລະໂຄງການຍອ່ຍປັບປຸງຄຸນນະພາບໄຄແຜ່ນ.**
		1. ແນະນໍາ, ບໍາລຸງວິທີການກວດກາ, ວິເຄາະຂໍ້ມູນໃຫ້ທິມງານ ເພືອ່ໄປໝູນໃຊ້ໃນການກວດກາ, ຈົດກ່າຍຂໍ້ມູນເຫັດ ໃຫ້ຖືກຕອ້ງ ຊັດເຈນ
		2. ກວດກາຂໍ້ມູນການເກັບເຫັດ ທີ່ໄດ້ແນະນໍາໃຫ້ສົມທົບກັບ ອສບ ດັດແກ້ ແລະສັງລວມຂໍ້ມູນການເກັບເຫັດເດືອນ ເມສາທີ່ໄດ້ບັນທຶກ ພອ້ມທັງວິເຄາະຂໍ້ມູນ.
	3. **ນໍາພາອອກແບບການສັງລວມປຶ້ມຄູ່ມືຖານຂໍ້ມູນ (ສ້າງເປັນ profile) ໄຄແຜ່ນໃຫ້ສໍາເລັດສົມບູນ ແລະມິຄຸນນະພາບ.**
	4. **ອອກແບບເຄື່ອງມື ແລະວິທີການ ເພືອ່ແຊກຊຶມ (ເຊືອ່ມຊຶມ-ເຊືອ່ມສານເຂົ້າ) ທາງດ້ານຄວາມສະເໝີພາບດ້ານຍິງ - ຊາຍ ແລະຊົນເຜົ່າໃຫ້ຮັບປະກັນວຽກງານດ່ັງກ່າວໄດ້ປິ່ນອອ້ມເຂົ້າໃນບັນດາກິດຈະກໍາທີ່ກ່າວມາ່ຂ້າງເທິງນີ້.**
		1. ຂຽນ​ບົດອອກລາຍການວິທະຍຸ ໂຄສະນາ, ເຜີຍແຜ່ແຜນພັດທະນາແມ່ຍິງໃນການ ສົ່ງເສີມບົດບາດແມ່ຍິງຍິງເຂົ້າໃນການເສີມຂະຫຍາຍພູມປັນຍາທອ້ງຖິ່ນຕິດພັນກັບການນໍາໃຊ້ຊີວະນາໆພັນແບບຍືນຍົງ .
	5. **ຄົ້ນຄວ້າພິຈາລະນາ ແລະອະນຸມັດການປະຕິບັດແຜນວຽກ ແລະ ບົດລາຍງານໂຄງການຍ່ອຍ ຫຼື ສັນຍາໃນກິດຈະກໍາຍ່ອຍ:**
		1. ກວດກາແຜນກິດຈະກໍາ ເຫັດທໍາມະຊາດ ແລະ ອະນຸມັດໃຫ້ທິມງານເຄືອ່ນໄຫວຕາມແຜນວຽກປະຈໍາເດືອນ ເມສາ (4) 2016 ຢູ່ 5 ບ້ານເປົ້າໝາຍ..
	6. **ລົງສັງເກດຕີລາຄາຄວາມຄືບໜ້າຂອງກິດຈະກໍາໂຄງການຍອ່ຍ, ໃຫ້ທິດຊີ້ນໍາໃນການແກ້ໄຂບັນຫາຂໍ້ຄົງຄ້າງ ໂດຍສົມທົບກັບອົງການຈັດຕັ້ງບ້ານ ແລະພາກສ່ວນອື່ນໆທີ່ກ່ຽວຂອ້ງແກ້ໄຂຊ່ວຍ:**
		1. ພົວພັນກັບກຸ່ມຜະລິດໄຄແຜ່ນ ບ້ານ ບົມ ກ່ຽວກັບການຈັດສົ່ງຖົງໄຄແຜ່ນ ແລະ ການຊໍາລະເງິນຄ່າຖົງ.
		2. ສົມທົບກັບນາຍບ້ານ 5 ບ້ານ ເພືອປຶກສາຫາລືຄັດເລືອກເອົາຜູ່ສະມັກໃຈໄປຝຶກອົບຮົມການຜະລິດເຊື້ອເຫັດ 1 ຄົນ
		3. ອອກແຈ້ງການ ແລະ ພົວພັນປະສານງານກັບກຸ່ມຜະລິດໄຄແຜ່ນບ້ານ ບົມ ໃນການກະກຽມເອົາຜະລິດຕະພັນເຂົ້າຮ່ວມງານວາງສະແດງ
	7. **ພົວພັນປະສານງານ, ລາຍງານການປະຕິບັດໂຄງການໃຫ້ປະທານສະຫະພັນແມ່ຍິງແຂວງ, ຄະນະນໍາຂັ້ນເມືອງເປົ້າ ໝາຍ ແລະຂໍທິດຊີ້ນໍາຕ່າງໆ ຕາມຄວາມຈໍາເປັນ:**
		1. ປະຊຸມປຶກສາຫາລືຮ່ວມກັບປະທານ ສຍຂ ຄົ້ນຄວ້າເອົາສະມາຊິກກຸ່ມປູກເຫັດ ແລະ ວິຊາການປູກເຫັດເຂົ້າຝຶກອົບຮົມ ການຜະລິດເຊື້ອເຫັດຢູ່ ວຽງຈັນ.
		2. ພົວພັນກັບຄະນະອໍານວຍການວິທະຍາໄລກະສິກໍາ ແລະ ປ່າໄມ້ ເພືອ່ຂໍອະນຸຍາດເອົາວິຊາການປູກເຫັດໄປຝຶກອົບຮົມ ການຜະລິດເຊືອເຫັດຢູ່ ວຽງຈັນ 1 ຄົນ.
		3. ຮ່ວມກັບຄະນະປະທານສຍຂ ຄົ້ນຄວ້າຄັດເລືອກເອົາຕາງໜ້າກຸ່ມຜະລິດໄຄແຜ່ນເຂົ້າຮ່ວມງານວາງສະແດງຢູ່ ວຽງຈັນຕາມການເຊື້ອເຊີນຂອງຂະແໜງ ສົ່ງເສີມກະສິກໍາ.
	8. **ພົວພັນປະສານສົມທົບບັນດາໜ້າວຽກກັບຫ້ອງການປະສານງານໂຄງການຕາບີ ຫລວງພະບາງ ແລະວຽງຈັນ:**
		1. ລາຍງານ ແລະ ພົວພັນກັບຫອ້ງການ TABI ວຽງຈັນ ໃນການຕິດຕາມເອົາຜະລິດຕະພັນໄຄແຜ່ນເຂົ້າຮ່ວມວາງສະແດງຢູ່ ວຽງຈັນ.
		2. ພົວພັນກັບຫອ້ງການ TABI ໃນການແກ້ໄຂບັນຫາການສະຫລຸບ ລາຍງານຂອງທິມງານຊັກຊ້າ.
	9. **ໃຫ້ທິດຊີ້ນໍາ-ນໍາພາເອື້ອຍນ້ອງວິຊາການສ້າງແຜນການ, ຂຽນບົດສະຫລຸບລາຍງານກິດຈະກໍາ, ປະຈໍາງວດ ແລະທ້າຍໂຄງການຍ່ອຍ (SPA) ຫຼື ສັນຍາກິດຈະກໍາຍ່ອຍ (SAA) ທາງດ້ານປະລິມານແລະຄຸນນະພາບໃຫ້ທັນກັບສະພາບການ.**
		1. ຕິດຕາມ, ກວດກາຄວາມຄືບໜ້າກ່ຽວກັບການສະຫລຸບກິດຈະກໍາເດືອນ ມີນາ ຂອງໂຄງການຍອ່ຍ ສົ່ງເສີມ ແລະ ພັດທະນາໄຄແຜ່ນ.
		2. ຈັດກອງປະຊຸມສະຫລຸບສັງລວມຂໍ້ມູນຜົນໄດ້ຮັບຂອງການ ຈັດຕັ້ງປະຕິບັດກິດຈະກໍາປະຈໍາເດືອນ ແລະການວາງແຜນກິດຈະກໍາຄັ້ງຕໍ່ໄປ
	10. **ອໍານວຍຄວາມສະດວກ ແລະນໍາພາສ້າງພາລະບົດບາດ. ກົດລະບຽບຂອງກຸ່ມ ລວມທັງຈັດຝຶກອົບຮົມການບໍລິຫານກິດຈະກໍາ ແລະ/ຫລືກອງທຶນອີງຕາຫົວຂໍ້**
	11. **ແນະນໍາ, ນໍາພາແບບແຜນວິທີເຮັດວຽກໃຫ້ທິມງານ ໂດຍສະເພາະຜູ່ຮັບຜິດຊອບກິດຈະກໍາຍອ່ຍ ຫລື ໂຄງການຍອ່ຍໃຫ້ຈັດຕັ້ງປະຕິບັດໃຫ້ມີຜົນສໍາເລັດທາງດ້ານປະລິມານ ແລະຄຸນນະພາບສູງໃຫ້ທັນກັບເວລາ.**
		1. ແນະນໍາປັບປຸງຈຸດບົກຜອ່ງຂອງທິມງານ, ປັບປຸງແບບແຜນວິທີການປະສານງານກັບພາກສ່ວນທີ່ກ່ຽວຂອ້ງ ເພືອ່ອໍານວຍຄວາມສະດວກໃນການເຄື່ອນໄຫວຂອງຄູ່ຮ່ວມງານ, ການບັນທຶກການເຮັດວຽກ, ການເກັບຮັກສາເອກະສານ ຫລື ຂໍ້ມູນຕ່າງໆ.
	12. **ຊຸກຍູ້, ຕິດຕາມ, ກວດກາ, ອໍານວຍຄວາມສະດວກກ່ຽວກັບຂະບວນການຜະລິດໄຄແຜ່ນ ແລະການປູກເຫັດໃນລະດູການຕ່າງໆ ແລະ ການຈໍາໜ່າຍຂອງແຕ່ລະຜະລິດຕະພັນທີ່ກ່າວມາ.**
		1. ພົວພັນກັບຂະແໜງສົ່ງເສີມກະສິກໍາກ່ຽວກັບການກະກຽມເອົາຜະລິດຕະພັນໄຄແຜ່ນເຂົ້າຮ່ວມງານວາງສະແດງທີ່ ວຽງຈັນ.

ດ່ັງນັ້ນ ຈຶ່ງໄດ້ລາຍງານມາຍັງທ່ານ ເພືອ່ຮັບຊາບ

 ຫລວງພະບາງ, ວັນທີ **29 ເມສາ 2016**

ຜູ່ລາຍງານ

**ບົວຈັນ ນາມມະວົງ**